text:
Kubura imihango ku bakobwa biba mu busanzwe iyo imyaka y’ubwangavu itaragera, iyo atwite cyangwa nyuma y’igihe cye cyo gucura ni ukuvuga atakibyara. Iyo umukobwa cyangwa se umugore abuze imihango igihe atakagombye kuyibura biba akenshi ari ikimenyetso cy’indwara cyangwa imikorere mibi mu buzima bw’imyororokere ye. Ariko kandi bishobora kuvurwa kwa muganga. Kubura imihango ku mukobwa biri amoko abiri, bitewe n’ighe umukobwa aburiye iyo mihango.1. Iyo umukobwa atabonye imihango ye mbere kugeza byibuze ku myaka 16(primary amenorrhea), Ibi akenshi bikaba biterwa n’agasabo ko mu bwonko kitwa gland pituitaire kaba kadakora imisemburo iba ikenewe kugira ngo habeho imihango ku mukobwa.cyangwa katarakuze bihagije. Bishobora no guturuka ku kibazo cy’ubwonko ubwabwo, ndetse bikaba byaturuka ku myanya myibarukiro ye iteye nabi cyangwa itarakuze bihagije .
2. Iyo umukobwa abuze imihango ku gihe kigera ku mezi 3 cyangwa arenga (secondary amenorrhea): aha umugore cyangwaumukobwa aba yarabanje kugira ukwezi kumeze neza abona imihango uko bisanzwe, noneho nyuma akaza kubura imihango. Ibi biterwa na bimwe mu bikurikira:
•Ushobora kubu warasamye cyangwa uri konsa umwana
•Guhagarika uburyo bumwe mu bukoreshwa mu kuboneza urubyaro, nk’ubukoresha ibinini
•Gucura (menopause)
•Kutarya neza cyangwa gutakaza ibiro byinshi. Aha twavuga nk’abakobwa baba ngo bashaka kunanuka ngo bajye ku murongo.
•Imyitozo ngororamubiri ikomeye cyangwa ivunanye cyane ku bakobwa basiganwa mu kwiruka bibaho cyane(athletes) ndetse n’ababyina imiziki.
•Umunaniro n’ubwigunge bukabije
•Umubyibuho ukabije (obesity)
•Kanseri y’udusabo tw’intangangore ndetse n’imihindagurikire y’imisemburo mu mubiri,
•Izindi ndwara zijyanye n’ubwirinzi karemano bw’umubiri (autoimmune), aho ubwirinzi bw’umubiri bwangiza umubiri ubwawo.
Inama: Gana muganga ukwegereye agufashe kureba igitera kubura imihango yawe. Niba ukeka ko waba warasamye, na byo yabisuzuma neza; kandi wirinde gushaka gutakaza ibiro ku bushake (anorexie) cyangwa kugira ibiro byinshi bikabije kuko bishobora kukuviramo ubugumba igihe ukomeje kubura imihango bitewe n’imisemburo mike ikenerwa kugira ngo hakorwe intangangore cyangwa ngo habeho imihango.


c: text/html

text:
Rwamagana: Yakuye urugi ku bwiherero bw’abapangayi ngo abahime
Mu Mudugudu wa Kanwiriri, Akagari ka Nyarusange mu Murenge wa Muhazi mu Karere ka Rwamagana hari umugabo uvugwaho gukura urugi ku bwiherero bw’abapangayi be kuko batinze kumwishyura.
Uriya mugabo yakuye urugi ku bwiherero ku wa Kabiri taliki taliki 12 Gicurasi, 2020, akaba yarabikoze agamije kwereka abakodesha inzu ye ko arambiwe ko batamwishyura ubukode.
Umwe mu barangije kwimuka mu gipangu cy’uriya mugabo yabwiye Umuseke ko urugi, ‘Boss’ yarukuye ku bwiherero ku wa Kabiri taliki 12 Gicurasi, 2020.
Ati: ”Twabonye urugi rwo ku bwiherero rwavuyeho turumirwa!”
Avuga ko bibabaje kuba umuntu akubirana bagenzi be akabashyira mu gihirahiro mu bihe nk’ibi ubuzima butoroshye.
Umuyobozi w’Umudugudu wa Kanwiriri witwa Clarisse Uwamariya yabwiye Umuseke ko amakuru y’uko Ngaboyisonga yakuye urugi ku bwiherero bw’abakodesha inzu ye yayamenye kuri uyu wa Gatatu taliki 13 Gicurasi, 2020 avuye ku kazi.
Uwamariya avuga ko uriya mugabo iyo abajijwe impamvu akora ibyo akora, abihorera ntagire icyo abasubiza.
Ati: “Iyo tumubajije aratwihorera akinjira iwe, mu gipangu kandi akadusuzugura.”
Clarisse Uwamariya avuga ko ikibazo cy’uriya mugabo bakigejeje ku buyobozi bw’Akagari ka Nyarusange, bagitegereje icyo buzabikoraho.
Ikindi avuga gitangaje ni uko uriya mugabo yatangiye kuzana abandi bapangayi harimo n’abazahakorera serivisi zo kogosha.
Jean Bosco Ngaboyisonga uvugwaho gukora biriya, yabwiye Umuseke ko hari umwe mu bakodesha iwe ucuruza inzoga ukunda gutanga urufunguzo ku bakiliya, nyuma akababangamira barutaye, rimwe ngo agafata ‘amazirantoki’ akayarunda ku muryango wabo bigahora ari rwaserera.
Avuga ko nk’umuntu wubatse ubwiherero akabushyiraho urugi, atakongera ngo arukureho nta mpamvu. Avuga ko urugi yasabye umufundi kurukuraho agamije kwanga ko rwibwa, ndetse no “guhima umupangayi umubangamiye”.
Ati “Umuntu arambangamiye ku buryo bwose bushoboka, namusabye kuva mu nzu aranga, namwandikiye préavis (inyandiko nteguza) yanga kuyisinya, yafashe indabo ziri mu mavase aramena, arambangamiye. Ubu ngeze mu rugo, urugi ndararandushyizeho.”
Jean Pierre NIZEYIMANA
UMUSEKE.RW

robotstxt: allowed

filter: keep


text:
Padiri Jean-Claude Buhanga wayoboraga Paruwasi ya Cyahinda muri Diyoseze ya Butare yaguye mu mpanuka y’imodoka uyu munsi,hafi y’ibiro by’Akarere ka Nyaruguru.
Amakuru aravuga ko uyu mupadiri yabonye ikamyo y’Abashinwa mu zikora umuhanda Huye-Nyaruguru, yari ifite ibibazo tekiniki ahitamo guhagarara kugira ngo ihite ahubwo birangira ije igwira ivatiri ye ahita apfa uwo bari kumwe arakomereka. Imana imwakire.
Iyo mpanuka yabereye ahitwa i Ndago mu Karere ka Nyaruguru, hafi y’isoko, aho abakunze kugenda muri ako karere bazi ku izina rya ‘Community Center’.
Padiri Buhanga yaturukaga i Cyahinda yerekeza i Kibeho, kandi mu modoka yari kumwe na Faratiri Thacien Niyonsaba.
Nubwo Padiri Buhanga yahise yitaba Imana,Faratiri Niyonsaba we yahise ajyanwa ku bitaro bya Munini.
Umwe mu babonye iby’iyo mpanuka yavuze ko ikamyo ijya kugwira iyo mogoka yaturutse hakurya yirukanka cyane ndetse ivuza amahoni menshi, ni uko yikubita ku nkengero za kaburimbo (Bordure) z’umukono wayo, maze iragaruka igwira imodoka yarimo Padiri na Faratiri, yari mu mukono wayo.
Uyu mupadiri azwi na benshi mu banyeshuri bize mu kigo cya Christ Roi kuko yabaye umuyobozi ushinzwe imyitwarire waho.
Dusingizimana Remy is a journalist for Umuryango.rw. He studied at the University of Rwanda.He holds a Bachelor’s degree in Journalism and Communication. He started his career in writing about sports in 2015.Follow him on Twitter and Instagram @REMY SAGAN